Usmernenie č.:	6/2007 - U	

Aktualizácia č.:		 6/2007 – U, verzia 2.0

Vecné zameranie:             Usmernenie k prístupových právam do systému ISUF

Vydáva:			Oddelenie systémových analýz a výkazníctva
Odbor systémových analýz a účtovníctva
Sekcia európskych a medzinárodných záležitostí
Ministerstvo financií SR 

Určené pre:               		platobné jednotky      
                                   	sprostredkovateľské orgány pod platobným orgánom
                                   	implementačné agentúry
                                   	certifikačný orgán

Počet príloh:                     3

Dátum vydania:		15.8.2007

Dátum platnosti:	15.8.2007

Schválila: 			..................................................................
Mgr. Marcela Zubriczká 
                                           generálna riaditeľka sekcie európskych a medzinárodných záležitostí

Usmernenie č. 6/2007 – U k prístupovým právam do systému ISUF

Usmernenie č. 6/2007 – U k prístupovým právam do systému ISUF (Informačný systém účtovníctva fondov, ďalej iba „ISUF“) slúži pre používateľa ISUF k pravidlám založenia, zmeny a vyradenia zo systému ISUF. Stanovuje postupy, ktoré je používateľ povinný dodržiavať pri založení, zmene a zrušení prístupových práv do systému ISUF . 

I.	Štruktúra stanovených kompetencií jednotlivých subjektov

1)	Nadriadený používateľa zodpovedá za stanovenie pracovnej pozície používateľa ako aj vyplnenie formulára v časti I.
2)	Garant procesu zodpovedá za overenie pracovnej náplne žiadateľa na danom rezorte.
3)	Hlavný garant zodpovedá za pridelenie prístupových práv, vyplnenie formulára v časti II..
4)	Projektový manažér ISUF zodpovedá za overenie postupu prideľovania prístupových práv do systému ISUF.
5)	Administrátor ISUF zodpovedá za vytvorenie prístupu do systému ISUF a následné zaslanie inicializačného hesla používateľovi.

II.	Postup prideľovania prístupových práv

1.  Založenie prístupových práv používateľa

1)	Nový používateľ systému ISUF

Pred prijatím nového používateľa, nadriadený nového používateľa určí jeho pracovnú pozíciu v rámci ISUFu (napr. účtovník, finančný manažér, schvaľovateľ (požívateľ oprávnený pre odosielanie platieb do IS ŠP), garant MF SR). Nadriadená osoba nového používateľa vyplní formulár ( príloha č. 2 ) v časti I., na ktorom vyznačí: „pridelenie prístupových práv“ a „X založenie“, zároveň vyplní aj všetky ostatné náležitosti v časti I. Následne pošle hlavnému garantovi zodpovednému za všetky procesy v rámci ISUF za účtovníctvo (v prípade ak pozícia nového používateľa je účtovník), alebo garantovi za finančné riadenie (v prípade ak pozícia nového používateľa je finančný manažér, alebo schvaľovateľ) e-mail s  čiastočne vyplneným formulárom.  

Hlavný garant štandardne  prideľuje role podľa „Matice pre prideľovanie rolí koncovým používateľom“, ktorá je internou prílohou sekcie európskych a medzinárodných záležitostí tohto usmernenia. Hlavný garant v lehote do 3 pracovných dní vyplní časť II. formulára a zašle vyplnený formulár v elektronickej podobe späť. Vyplnený a podpísaný formulár používateľom a nadriadenou osobou používateľa je potrebné zaslať na sekciu európskych a medzinárodných záležitostí Ministerstva financií SR na overenie a schválenie. 

2)	Garant daného procesu

Po prijatí formulára garant daného procesu za jednotlivé fondy formulár overí, podpíše a postúpi na schválenie hlavnému garantovi zodpovednému za všetky procesy v rámci ISUF. 

3)	Hlavný garant zodpovedný za všetky procesy v rámci ISUF

Odsúhlasenú žiadosť o pridelenie prístupu pre nového používateľa  ISUF overí, podpíše a odovzdá projektovému manažérovi ISUF.

4)	Projektový manažér ISUF

Odsúhlasenú žiadosť o pridelenie prístupu pre nového používateľa ISUF podpíše a odovzdá pracovníkovi zabezpečujúcemu administráciu prístupových práv pre ISUF, administrátorovi ISUF. 
Po podpise formulára projektovým manažérom ISUF, hlavný garant zodpovedný za všetky procesy v rámci ISUF urobí kópiu daného formulára, pričom kópia ostáva v evidencii hlavného garanta. 

5)	Administrátor ISUF

Po prijatí originálu odsúhlasenej žiadosti od projektového manažéra ISUF založí administrátor ISUF používateľa systému ISUF, pričom originál formuláru zakladá do evidencie. O založení používateľa, ako aj o inicializačnom hesle do systému, informuje administrátor používateľa do 1 hod. telefonicky alebo e-mailom. Používateľ je povinný pridelené inicializačné heslo bezodkladne zmeniť a chrániť pred zneužitím inými osobami.

Schéma postupu prideľovania prístupových práv je súčasťou prílohy č. 1 Usmernenia.

2. Zrušenie prístupových práv používateľa

Nadriadený používateľa do piatich dní odo dňa zrušenia pracovného pomeru, alebo zmeny pozície používateľa na pozíciu bez potreby prístupu do systému postupuje taktiež podľa už uvedeného postupu, avšak formulár v časti I. nadriadená osoba vyznačí: „X výmaz“.

3. Zmena (rozšírenie, odobratie) prístupových práv používateľa

Nadriadený používateľa postupuje rovnakým spôsobom ako pri postupe k založeniu prístupových práv používateľa do systému s vyznačením poľa „X zmena“. V e-maily,  v ktorom nadriadený používateľa ISUFu žiada o zmenu prístupových práv, je potrebné uviesť o akú zmenu ide:
-	ide o zmenu v pracovnej pozícii (napr. účtovník sa stáva finančným manažérom a naopak).
-	ide o založenie nových, alebo o výmaz už pridelených právomocí/rolí (ktorých konkrétne).

4.  Blokovanie, odblokovanie používateľa

Návrh na blokovanie používateľa zadáva nadriadený v súvislosti s jeho rozhodnutím k zamedzeniu prístupu používateľa do systému. Na základe opätovného splnenia podmienok k používaniu systému ISUF je po zaslaní žiadosti o odblokovanie daný používateľ odblokovaný.

Tento postup sa nevzťahuje na prípad chybne zadaného hesla, v tomto prípade používateľ systému e-mailom požiada administrátora ISUF o zaslanie nového inicializačného hesla  a administrátor informuje používateľa do 1 hod. telefonicky alebo e-mailom. Používateľ je povinný prijaté inicializačné heslo bezodkladne zmeniť a chrániť pred zneužitím inými osobami.

V prípade, že používateľ systému ISUF sa neprihlási do systému dlhšie ako po dobu 3 mesiacov, je používateľ automaticky blokovaný a na odblokovanie je potrebné použiť formulár, kde sa označí políčko odblokovanie.

V prípade, že používateľ systému ISUF sa neprihlási do systému dlhšie ako po dobu 6 mesiacov, je používateľ automaticky vymazaný. V danom prípade je nutné opätovne požiadať o založenie používateľa v systéme ISUF a zaslať vyplnený formulár k prideleniu prístupových práv do systému ISUF.

Kontakty: 	
			
DataCentrum			
Cintorínska 5				
814 88 Bratislava 			
Július Zapletal, zapletal@datacentrum.sk			
telefón:  02/ 5927 8501			
					
Ministerstvo financií SR
Sekcia európskych a medzinárodných záležitostí	
Odbor systémových analýz a účtovníctva
Oddelenie systémových analýz a výkazníctva
Štefanovičova 5
817 82 Bratislava 15
Ing. Eva Péterová, hlavný garant pre účtovníctvo, eva.peterova@mfsr.sk
Mgr. Ľudovít Máčaj, hlavný garant pre finančné riadenie, ludovit.macaj@mfsr.sk
telefón: 02/ 5958 2235	

III.	Všeobecne záväzné pravidlá

5.  Správa hesla v ISUF

1)	Minimálna dĺžka hesla je 7 znakov.
2)	Maximálna doba platnosti hesla je v produktívnom systéme 30 dní.
3)	Maximálny počet chybných pokusov na prihlásenie sa do systému ISUF je 3.
4)	Maximálna doba nečinnosti (po jej uplynutí je používateľ automaticky odhlásený zo systému) v systéme je 30 min.
5)	Používateľ nemôže zadať nové heslo, ktoré je totožné s poslednými piatimi použitými heslami.

6.  Pravidelná kontrola používateľov systému ISUF

Pravidelná kontrola používateľov systému ISUF je zameraná na overenie aktuálneho stavu používateľov ISUF na všetkých orgánoch zapojených vo finančnom riadení prostriedkov EÚ. Kontrola je vykonávaná dvakrát ročne, v termínoch k 1. marcu a k 1. septembru. Hlavný garant zodpovedný za všetky procesy v rámci ISUF zasiela      e-mailom zoznam všetkých používateľov konkrétneho orgánu na žiadateľa prístupových práv v rámci orgánu. Žiadateľ prístupových práv v rámci orgánu je povinný skontrolovať používateľov orgánu podľa zaslaného zoznamu a do 10 dní od doručenia e-mailu je povinný zaslať odpoveď, resp. aktualizáciu.

7.  Pravidlá pre pridelenie roly  „Z_FI_PLATBY_OV“:

Uvedená rola slúži používateľovi na odosielanie platieb do ŠP a súčasne je aj ekvivalentom potvrdenia žiadosti o realizáciu platby v ŠP.  

V prípade žiadosti o pridelenie tejto role je potrebné, aby používateľ k žiadosti o prístupové práva do systému ISUF priložil schválený formulár „Splnomocnenie pre odoslanie platby do Štátnej pokladnice prostredníctvom systému ISUF“ ( príloha č. 2). V prípade predvstupových fondov ako aj iných finančných nástrojov používateľ, ktorý požiada o danú rolu, prikladá k formuláru o pridelenie prístupových práv do systému ISUF kópiu  žiadosti zo Štátnej pokladnice, v ktorej má pridelenú rolu schvaľovateľa.

Zoznam rolí  ako aj zoznam garantov v informačnom systéme účtovníctva fondov (ISUF) je vedený v správe hlavného garanta ISUF za účtovníctvo resp. finančné riadenie.